**ԱՄՓՈՓԱԹԵՐԹ 3**

**«ՆՈՐ ԿԱՌՈՒՑՎՈՂ ՓՈՔՐ ՀԻԴՐՈԷԼԵԿՏՐԱԿԱՅԱՆՆԵՐԻ ՋՐՕԳՏԱԳՈՐԾՄԱՆ ԹՈՒՅԼՏՎՈՒԹՅՈՒՆՆԵՐԻ ՀԱՅՏԵՐԻ ՄԵՐԺՈՒՄ ՆԱԽԱՏԵՍՎԱԾ՝ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՐՄԻՐ ԳՐՔՈՒՄ ԳՐԱՆՑՎԱԾ ԿԱՄ ՏԱՐԱԾՔԻՆ ԲՆՈՐՈՇ՝ ԷՆԴԵՄԻԿ ՁԿՆԱՏԵՍԱԿՆԵՐԻ ՁՎԱԴՐԱՎԱՅՐԵՐ ՀԱՆԴԻՍԱՑՈՂ ԿԱՄ ԴԵՐԻՎԱՑԻՈՆ ԽՈՂՈՎԱԿՆԵՐՈՎ 40 ՏՈԿՈՍ ԵՎ ԱՎԵԼԻ ԾԱՆՐԱԲԵՌՆՎԱԾ ԳԵՏԵՐԻ ՑԱՆԿԸ ՍԱՀՄԱՆԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| Վարչապետի աշխատակազմի տարածքային զարգացման և շրջակա միջավայրի հարցերի վարչություն | | 25.12.2020թ. |
| N 02/12.23/53963 |
| Նախագծի վերաբերյալ առկա են հետևյալ նկատառումները.  1.Լրացուցիչ պարզաբանման և հիմնավորման կարիք ունի ՀՀ Կարմիր գրքում գրանցված կամ տարածքին բնորոշ՝ էնդեմիկ ձկնատեսակների ձվադրավայրեր հանդիսացող փոքր հիդրոէլեկտրակայանների կառուցման համար արգելված գետերի ցանկի տվյալ տեսքով սահմանման նպատակահարմարության հարցը, հաշվի առնելով այն հանգամաքը, որ ներկայացված գետերի ցանկում հնարավոր են այնպիսիք, որոնց պարագայում, հաշվի առնելով գետերի առանձնահատկությունները (օրինակ՝ երկարությունը և/կամ տեղանքի ռելիեֆը), ոչ թե ամբողջ գետն է հանդիսանում Կարմիր գրքի ձնկերի ձվադրավայր, այլ այդ գետի որոշակի մի հատված: | ՉԻ ընդունվել։  Պարզաբանում. նախագիծը մեկ անգամ ևս ներկայացվել է ՀՀ ԳԱԱ կարծիքի (պատճենը կցվում է), համաձայն որի ձկները կարող են ձվադրման և սնվելու նպատակով միգրացիաներ կատարել գետերի այն տեղամասերը, որոնք համապատասխանում են իրենց կենսաշրջանի տվյալ փուլի պահանջներին։ Հաշվի առնելով դա, տարբեր ձկնատեսակներ պայմանավորված իրենց կենսաբանական և էկոլոգիական առանձնահատկություններով կարող են գետի գետաբերանից մինչև ակունք միգրացիաներ կատարել ինչպես գետի հոսքով ի վեր, այնպես էլ՝ հոսքով ի վար։  Հայտնում եմ, որ Նախագծով ներկայացված ցանկում գետերը ընդգրկվել են ՀՀ Գիտությունների ազգային ակադեմիայի Կենդանաբանության և հիդրոէկոլոգիայի գիտական կենտրոնի Հիդրոէկոլոգիայի և ձկնաբուծության ինստիտուտի և Խ. Աբովյանի անվան հայկական պետական մանկավարժական համալսարանի կենսաբանության, քիմիայի և նրանց դասավանդման մեթոդիկայի ամբիոնի կողմից **վերջին ժամանակաշրջանում** իրականացված համակողմանի ուսումնասիրությունների արդյունքների հիման վրա։ Դրանք այն գետերն են, որոնք կենսամիջավայր և ձվադրավայր են հանդիսանում Կարմիր գրքում գրանցված կամ էնդեմիկ որոշ արժեքավոր ձկնատեսակների համար։ | |
| 2.Առաջարկում ենք քննարկել Հայաստանի Հանրապետության ջրային օրենսգրքում համապատասխան դրույթների վերանայման հարցը՝ միաժամանակ դիտարկելով գետի ողջ երկայնքով բնապահպանական թողքի ապահովման պարագայում 40 տոկոս և ավելի դերիվացիոն խողովակներով ծանրաբեռնվածության դեպքերում սահմանափակման կիրառման նպատակահարմարության հարցը, կամ ներկայացնել 40 տոկոսի մանրամասն հիմնավորում: | Չի ընդունվել։  Պարզաբանում. համաձայն Կլիմայի փոփոխության փորձագետների միջկառավարական խմբի (ԿՓՓՄԽ) գնահատման զեկույցների, ջերմոցային գազերի արտանետումների աճը մթնոլորտում կբերի 21-րդ դարի ընթացքում համաշխարհային կլիմայի կտրուկ փոփոխության: Ակնկալվում է, որ վերջինս, իր հերթին կհանգեցնի հիդրոլո­գիական ցիկլի բնականոն ընթացքի խախտման՝ ավելացնելով գոլորշացումը և ջրային գոլորշիների մեծ քանակությամբ կուտակումը մթնոլորտում: Արդյունքում, կդիտվեն տեղումների, ինչպես նաև կլիմայական էքստրեմումների, հողի խոնավության մակարդակի և հոսքի երկարաժամկետ դինամիկայի փոփոխություններ:  Կլիմայի փոփոխության մասին չորրորդ ազգային հաղորդագրությամբ տրվել է Հայաստանի գետերի տարեկան հոսքի խոցելիության գնահատականը, որի համաձայն 2011-2040թթ. ընկած ժամանակահատվածում Հայաստանի գետերի հոսքը նվազելու է -829.4 մլն. մ3 կամ -12.2 %, իսկ 2041-2070թթ՝ -1,131.7 մլն. մ3 կամ -18%: Ակնհայտ երևում է, որ ունենալու ենք ջրի դեֆիցիտ, որի պարագայում կնվազի նաև բնապահպանական թողքը, իսկ ջրային օրենսդրության համաձայն ջրօգտագործման թույլտվություն ստանալու հայտերը քննարկելիս Ջրային ռեսուրսների կառավարման և պահպանության մարմինն առաջնորդվում է սահմանափակ ջրային ռեսուրսները մրցակցող շահագրգիռ կողմերի միջև բաշխելու գերակայությունները սահմանող չափանիշներով որոնցով առաջնահերթություն չի տրվում էներգետիկ` էներգիայի արտադրության ջրապահանջի կարիքները բավարարելուն։  Հայտնում եմ նաև, որ գետի ողջ երկայնքով բնապահպանական թողքի ապահովման պարագայում ևս առաջանում են լանդշաֆտային փոփոխություններ, որի հետևանքով էլ խախտվում են Կարմիր գրքային տեսակների արեալները, միգրացիոն ուղիները։  ՓՀԷԿ-երով գետերի ծանրաբեռնվածության սահմանափակման առաջարկն արվել է 2014-2018թթ. ՄԱԶԾ/ԳԷՀ Փոքր դրամաշնորհների ծրագրի աջակցությամբ իրականացված «Աջակցություն փոքր ՀԷԿ-երին վերաբերող բարեփոխումներին` գետային էկոհամակարգերի կայուն օգտագործման նպատակով հանրության և ՀՀ բնապահպանության նախարարության երկխոսության միջոցով» և «Աջակցություն նոր բարեփոխումներին փոքրՀԷԿ-երի բնագավառում ՔՀԿ-կառավարություն երկխոսության միջոցով» ծրագրերի Հանրային Խորհրդի կողմից (Խորհրդի կազմի վերաբերյալ տվյալները կցվում են): Առաջարկը մշակվել է հիմք ընդունելով Ռուսաստանի Դաշնության Բնապահպանության նախարարության կողմից հաստատված «Տարածքի էկոլոգիական վիճակի գնահատման կրիտերիաներ՝ հայտնաբերելու արտակարգ էկոլոգիական իրավիճակների և էկոլոգիական աղետի գոտիները» մեթոդաբանության (տես կետ 3.2 Загрязнение водных обьектов, истощение ресурсов вод и деградация водных экосистем: (https://www.ecolur.org/files/uploads/pdf/metodika.pdf) և ՀՀ կառավարության 30.06.2011թ. 927-Ն որոշման հիման վրա: Հաշվարկները ցույց են տալիս, որ եթե դերիվացիոն խողովակներով գետերի ծանրաբեռնվածությունը 40 տոկոս և ավելի է, ապա գետային էկոհամակարգը հայտնվում է ճգնաժամային վիճակում: | |